一個遊戲設計師喺設計好佢隻遊戲嘅規則之後，就要諗嚇用乜嘢架生玩好，有好多遊戲都係定死咗喺電子媒體嗰度嘅，例如射擊遊戲，就因為內容涉及極大量大手做唔到嘅運算，所以實要係以電子遊戲嘅型式存在，但有好多遊戲可以唔使用電腦玩，例如各種嘅球類運動（有個啱用嘅波就玩得）、啤牌遊戲（有紙牌就玩得）同埋係各種嘅棋（有啲嘢充當棋就得）有啲遊戲甚至完全唔使任何架生就可以玩，例如係伏匿匿。